钦定古今图书集成/明伦汇编/官常典/第646卷 > 王涣 任峻 > 马人望
## 钦定古今图书集成/明伦汇编/官常典/第646卷 > 王涣 任峻 > 马人望

按《辽史能吏传》：“人望字俨叔，咸雍中，第进士，为松山
县令，岁运泽州官炭，独役松山，人望请于中京留守
萧吐浑均役他邑，吐浑怒，下吏，系几百日，复引诘之，
人望不屈。萧喜曰：‘君为民如此，后必大用’。以事闻于
朝，悉从所请。徙知涿州新城县。县与宋接境，驿道所
从出，人望治不扰，吏民畏爱。”近臣有聘宋还者，帝问
以外事，多荐之。擢中京度支司盐铁判官。